Hei,
Yhden korkeakoulupaikan sääntö tarkoittaa, että voit ottaa vastaan samana lukukautena alkavasta koulutuksesta vain yhden korkeakoulututkintoon johtavan opiskelupaikan. Sinulla voi olla useampi tutkinnonsuoritusoikeus eli paikka tutkintoon johtavassa koulutuksessa, mutta opiskelupaikat pitää ottaa vastaan eri lukukausina.
Näin ollen, AMK:ssa kirjoilla oleminen ei estä sinua millään tavalla hakemasta tai pääsemästä uuteen opiskelupaikkaan. Myöskään opintojen suoritusaikaan asialla ei ole mitään vaikutusta, ellet ole suorittanut joitain kursseja, jotka voitaisiin hyväksilukea uudessa opiskelupaikassasi. Tässäkin tapauksessa suoritusaika voisi vain mahdollisesti lyhentyä, sillä sinun ei tarvitsisi suorittaa kyseisiä kursseja uudestaan.
Onnea uuden opiskelupaikan löytämiseen!
Ystävällisin terveisin,
studentum.fi